techiaith/cofnodycynulliad_en-cy huggingface dataset:
English: I thank the First Minister for his answer. I'm sure that he, as he has just said, has been following not only the result of the US election, but the fascinating coverage that has been of it. I'm delighted by the Democrats' victory against probably the worst US President in history, and I'm glad that the First Minister has joined me in congratulating Joe Biden and Kamala Harris on their victory. But that detailed coverage stands in contrast with the situation in Wales, where people have to go out of their way to ascertain facts. Cardiff University's 2016 Welsh election study paints a bleak picture of political understanding of Senedd elections. Findings include that half the population didn't know the Welsh Government is in charge of health and education, and 40 per cent believed Plaid Cymru were a party of Government between 2011 and 2016. Now, we know the reason for this - most Welsh citizens get their news from London-based media. The same study shows only 6 per cent of Welsh voters read Welsh papers. In Scotland, it's 46 per cent. So, does the First Minister share my concern about these figures, and does he agree that it's not the fault of Welsh citizens, but rather it's that they're being let down by the current media landscape, and, if so, would he be willing to work cross-party to explore ways to properly inform the public ahead of next year's election?
Welsh: Diolchaf i'r Prif Weinidog am ei ateb. Rwy'n siŵr, fel y mae newydd ei ddweud, ei fod wedi bod yn dilyn nid yn unig canlyniad etholiad yr Unol Daleithiau, ond y sylw diddorol sydd wedi bod iddo yn y cyfryngau. Rwyf i wrth fy modd â buddugoliaeth y Democratiaid yn erbyn Llywydd gwaethaf yr Unol Daleithiau mewn hanes, yn ôl pob tebyg, ac rwy'n falch bod y Prif Weinidog wedi ymuno â mi i longyfarch Joe Biden a Kamala Harris ar eu buddugoliaeth. Ond mae'r sylw manwl hwnnw yn gwrthgyferbynnu â'r sefyllfa yng Nghymru, lle mae'n rhaid i bobl fynd allan o'u ffordd i ganfod ffeithiau. Mae astudiaeth Prifysgol Caerdydd o etholiad Cymru yn 2016 yn cynnig darlun llwm o ddealltwriaeth wleidyddol o etholiadau'r Senedd. Mae'r canfyddiadau yn cynnwys nad oedd hanner y boblogaeth yn gwybod bod Llywodraeth Cymru yn gyfrifol am iechyd ac addysg, ac roedd 40 y cant yn credu mai Plaid Cymru oedd y blaid mewn Llywodraeth rhwng 2011 a 2016. Nawr, rydym ni'n gwybod y rheswm am hyn - mae'r rhan fwyaf o ddinasyddion Cymru yn cael eu newyddion gan gyfryngau yn Llundain. Mae'r un astudiaeth yn dangos mai dim ond 6 y cant o bleidleiswyr Cymru sy'n darllen papurau Cymru. Mae'n 46 y cant yn yr Alban. Felly, a yw'r Prif Weinidog yn rhannu fy mhryder i am y ffigurau hyn, ac a yw'n cytuno nad bai dinasyddion Cymru yw hyn, ond yn hytrach eu bod nhw'n cael eu siomi gan sefyllfa bresennol y cyfryngau, ac, os felly, a fyddai'n fodlon gweithio yn drawsbleidiol i archwilio ffyrdd o hysbysu'r cyhoedd yn briodol cyn etholiad y flwyddyn nesaf?
English: Llywydd, I thank Delyth Jewell for those supplementary questions. I agree with her that the weakness of the Welsh media has always been a challenge in communicating the significance of devolution here in Wales, and that stands in significant contrast to the position in Scotland, for example, where Scottish citizens are much more likely to get their news from a Scottish source, rather than relying on sources beyond Scotland, as we have so many citizens relying on sources beyond Wales. I do think the experience of this year has had a significant impact, however, on the recognition by people in Wales of the fact that devolution, and this Senedd, is in charge of so many aspects of their lives that have made such a difference over these months. I'm very happy to commit to working with others to raise the awareness of the forthcoming elections here in Wales and of Welsh democracy. Earlier in this Senedd term, Llywydd, as part of a budget agreement with Plaid Cymru, we found some money for hyperlocal media here in Wales, and that has been significant during this pandemic crisis as well.
Welsh: Llywydd, diolchaf i Delyth Jewell am y cwestiynau atodol yna. Rwy'n cytuno â hi mai gwendid cyfryngau Cymru erioed fu her o ran cyfleu arwyddocâd datganoli yma yng Nghymru, ac mae hynny yn gwrthgyferbynnu'n sylweddol â'r sefyllfa yn yr Alban, er enghraifft, lle mae dinasyddion yr Alban yn llawer mwy tebygol o gael eu newyddion o ffynhonnell yn yr Alban, yn hytrach na dibynnu ar ffynonellau y tu hwnt i'r Alban, fel y mae gennym ni gynifer o ddinasyddion yn dibynnu ar ffynonellau y tu hwnt i Gymru. Rwy'n credu bod profiad eleni wedi cael effaith sylweddol, fodd bynnag, ar gydnabyddiaeth pobl yng Nghymru o'r ffaith bod datganoli, a'r Senedd hon, yn gyfrifol am gynifer o agweddau ar eu bywydau sydd wedi gwneud cymaint o wahaniaeth dros y misoedd hyn. Rwy'n hapus iawn i ymrwymo i weithio gydag eraill i godi ymwybyddiaeth o'r etholiadau sydd ar ddod yma yng Nghymru ac o ddemocratiaeth Cymru. Yn gynharach yn nhymor y Senedd hon, Llywydd, yn rhan o gytundeb cyllideb gyda Phlaid Cymru, daethpwyd o hyd i rywfaint o arian ar gyfer cyfryngau hyperleol yma yng Nghymru, ac mae hynny wedi bod yn arwyddocaol yn ystod yr argyfwng pandemig hwn hefyd.
English: Thank you for your answer to Delyth Jewell, First Minister, but, of course, the media is only part of the solution. Education plays a vital part, and, with the next Welsh general election seeing the franchise being extended to include 16-year-olds, it is essential that young people gain an objective, fair and balanced view on the important role that politics plays in all of our lives. The new curriculum states that one of its core purposes is to ensure that our young people are able to become ethically and informed citizens of Wales, but it has failed to include learning about politics as a compulsory part of this. Politics is more than just putting a cross in the box, but understanding what change that cross can effect. Will you pledge to look again at the call, supported by the Electoral Reform Society, to enshrine political education into the curriculum, to ensure that Wales is able to fully realise her aim of empowering our young people with the knowledge as they enter into adulthood?
Welsh: Diolch am eich ateb i Delyth Jewell, Prif Weinidog, ond, wrth gwrs, dim ond rhan o'r ateb yw'r cyfryngau. Mae addysg yn chwarae rhan hanfodol, a chyda'r etholfraint yn cael ei hymestyn i gynnwys pobl ifanc 16 oed yn etholiad cyffredinol nesaf Cymru, mae'n hanfodol bod pobl ifanc yn cael golwg wrthrychol, deg a chytbwys ar y rhan bwysig y mae gwleidyddiaeth yn ei chwarae ym mywydau pob un ohonyn nhw. Mae'r cwricwlwm newydd yn datgan mai un o'i ddibenion craidd yw sicrhau bod ein pobl ifanc yn gallu dod yn ddinasyddion moesegol a gwybodus o Gymru, ond mae wedi methu â chynnwys dysgu am wleidyddiaeth yn rhan orfodol o hyn. Mae gwleidyddiaeth yn fwy na dim ond rhoi croes yn y blwch, ond deall pa newid y gall y groes honno ei gyflawni. A wnewch chi addo edrych eto ar yr alwad, a gefnogir gan y Gymdeithas Diwygio Etholiadol, i ymgorffori addysg wleidyddol yn y cwricwlwm, er mwyn sicrhau bod Cymru yn gallu gwireddu yn llawn ei nod o rymuso ein pobl ifanc gyda'r wybodaeth wrth iddyn nhw ddechrau ar eu bywydau fel oedolion?
English: Well, Llywydd, I agree with Angela Burns about the importance of education in relation to 16 and 17-year-olds. It's one of the reasons why I was attracted to supporting that proposition, because young people will still be in compulsory education and will have an opportunity to become those ethically informed citizens of Wales and the world in a way that is not possible for many young people when they had already left school before becoming 18. But I don't agree with the Member that preparation is not possible within the new curriculum. The humanities area of learning and experience will deliver exactly what she is looking for, without freighting down the curriculum with another specific area by itself. I've lost count of the number of times in this Chamber that I have heard speeches by Members arguing for some specific niche to be identified separately within the curriculum. And the whole purpose of our reform has not to be to proceed in that way; it has been to provide broad areas, and then to give the responsibility to those in the classroom, who know their pupils the best, who understand the context in which they are delivering the curriculum. And they will do what Angela Burns has asked, I am sure, in preparing our young people to participate in Welsh democracy. Last Thursday, Llywydd, the Welsh Government's commission into educational resources, in advance of next May's elections, went live, hosted on the Hwb platform, available to schools in every part of Wales.
Welsh: Wel, Llywydd, rwy'n cytuno ag Angela Burns ynglŷn â phwysigrwydd addysg o ran pobl ifanc 16 a 17 oed. Dyma un o'r rhesymau pam y cefais fy nenu at gefnogi'r cynnig hwnnw, gan y bydd pobl ifanc yn dal i fod mewn addysg orfodol ac yn cael cyfle i ddod y dinasyddion â gwybodaeth foesegol hynny o Gymru a'r byd mewn ffordd nad yw'n bosibl i lawer o bobl ifanc pan yr oedden nhw eisoes wedi gadael yr ysgol cyn cyrraedd 18 oed. Ond nid wyf i'n cytuno â'r Aelod nad yw paratoi yn bosibl o fewn y cwricwlwm newydd. Bydd maes y dyniaethau o ddysgu a phrofiad yn cyflawni yn union yr hyn y mae hi'n chwilio amdano, heb orlwytho'r cwricwlwm gyda maes penodol arall ar ei ben ei hun. Rwyf i wedi colli cyfrif o'r nifer o weithiau yn y Siambr hon yr wyf i wedi clywed areithiau gan Aelodau yn dadlau dros nodi rhyw fath o arbenigedd penodol ar wahân o fewn y cwricwlwm. Ac mae'n rhaid i holl ddiben ein diwygio olygu peidio â bwrw ymlaen yn y modd hwnnw; y nod fu darparu meysydd eang, ac yna rhoi'r cyfrifoldeb i'r rhai hynny yn yr ystafell ddosbarth, sy'n adnabod eu disgyblion orau, sy'n deall y cyd-destun y maen nhw'n darparu'r cwricwlwm ynddo. A byddan nhw'n gwneud yr hyn y mae Angela Burns wedi ei ofyn, rwy'n siŵr, wrth baratoi ein pobl ifanc i gymryd rhan yn nemocratiaeth Cymru. Ddydd Iau diwethaf, Llywydd, aeth comisiwn Llywodraeth Cymru i adnoddau addysgol, cyn etholiadau mis Mai nesaf, yn fyw, wedi'i gynnal ar blatfform Hwb, ac mae ar gael i ysgolion ym mhob rhan o Gymru.
English: Like you, First Minister, I was delighted to see President-elect Biden win the election last week. I was therefore surprised to learn, before joining the meeting today, that he did in fact lose the election last week and that he is no longer President-elect. This news was brought to me by an American website, which was fact-checked by another website, and supported by a different news website. All of those news items, of course, are fake and false and wrong and designed not to inform but to misinform and mislead. And one of my great concerns - and we have an election coming up ourselves in six months' time - is that the understanding of politics in Wales is being undermined by dark money, by foreign-funded media organisations, which seek to debase and undermine our politics. We saw this during the Brexit referendum, we've seen it repeatedly since then, and we've seen it in the United States today. Do you agree with me, First Minister, that if we are to ensure that people have a proper, fair understanding of politics and current affairs in Wales, not only do we need to do all the things that you've already debated and discussed, but we also need regulation of the financing of politics in the United Kingdom and regulation of social media?
Welsh: Fel chithau, Prif Weinidog, roeddwn i wrth fy modd o weld y darpar Arlywydd Biden yn ennill yr etholiad yr wythnos diwethaf. Cefais fy synnu o ddarganfod, felly, cyn ymuno â'r cyfarfod heddiw, ei fod mewn gwirionedd wedi colli'r etholiad yr wythnos diwethaf ac nad yw'n ddarpar Arlywydd bellach. Cefais y newyddion hwn gan wefan Americanaidd, y gwiriwyd ei ffeithiau gan wefan arall, ac a gefnogwyd gan wefan newyddion wahanol. Mae'r holl eitemau newyddion hynny, wrth gwrs, yn ffug ac yn gelwydd ac yn anghywir a nid hysbysu yw eu nod, ond camhysbysu a chamarwain. Ac un o'm pryderon mawr - ac mae gennym ni etholiad ein hunain ymhen chwe mis - yw bod y ddealltwriaeth o wleidyddiaeth yng Nghymru yn cael ei thanseilio gan arian tywyll, gan sefydliadau cyfryngau a ariennir o dramor, sy'n ceisio amharu ar ein gwleidyddiaeth a'i thanseilio. Gwelsom hyn yn ystod refferendwm Brexit, rydym ni wedi ei weld dro ar ôl tro ers hynny, ac rydym ni wedi ei weld yn yr Unol Daleithiau heddiw. A ydych chi'n cytuno â mi, Prif Weinidog, os ydym ni'n mynd i sicrhau bod gan bobl ddealltwriaeth briodol a theg o wleidyddiaeth a materion cyfoes yng Nghymru, nid yn unig y mae angen i ni wneud yr holl bethau yr ydych chi eisoes wedi eu dadlau a'u trafod, ond mae angen i ni hefyd reoleiddio'r broses o ariannu gwleidyddiaeth yn y Deyrnas Unedig a rheoleiddio'r cyfryngau cymdeithasol?
English: Well, Llywydd, I very much share Alun Davies's concerns at the way in which modern social media, which on the whole is a huge boon to us, but nevertheless, exposes our democracy to attacks from people who are not interested for one moment in making sure that we have ethically informed young people, with an understanding of, an interest in, and an engagement with Welsh democracy, but instead peddle a very particular and sinister line about the way in which Government can play a part in their lives and they themselves can participate in the democratic process. And we're not immune from that here in Wales, as I know Alun Davies has himself made a particular point of drawing to people's attention. Those forces operate in Wales, as well as anywhere else, and they will play their part, if we allow them to, in our own elections in May, which is why the calls were made by Alun Davies at the end of his contribution to make sure that the proper regulation of this part of the world is seriously considered by Government, and that we don't allow our politics to become infected by money from elsewhere in the world designed not to inform or to educate, but to mislead and to persuade people that things that they are fearful of in their lives are very different to the reality that we understand.
Welsh: Wel, Lywydd, rwy'n sicr yn rhannu pryderon Alun Davies ynghylch y ffordd y mae cyfryngau cymdeithasol modern, sydd ar y cyfan o fantais enfawr i ni, ond serch hynny, yn amlygu ein democratiaeth i ymosodiadau gan bobl nad oes ganddyn nhw ddiddordeb am eiliad mewn gwneud yn siŵr ein bod ni wedi hysbysu pobl ifanc yn foesegol, gyda dealltwriaeth o ddemocratiaeth Cymru, a diddordeb ynddi ac ymgysylltiad â hi, ond sydd yn hytrach yn hysbysebu neges benodol a sinistr iawn am y ffordd y gall Llywodraeth chwarae rhan yn eu bywydau a gallan nhw eu hunain gymryd rhan yn y broses ddemocrataidd. Ac nid ydym ni'n ddiogel rhag hynny yma yng Nghymru, fel y gwn fod Alun Davies ei hun wedi gwneud pwynt arbennig o dynnu sylw pobl ato. Mae'r grymoedd hynny yn gweithredu yng Nghymru, yn yr un modd a phob man arall, a byddan nhw yn chwarae eu rhan, os byddwn ni'n caniatáu iddyn nhw wneud hynny, yn ein hetholiadau ein hunain ym mis Mai, a dyna pam y gwnaed y galwadau gan Alun Davies ar ddiwedd ei gyfraniad i wneud yn siŵr bod y Llywodraeth yn rhoi ystyriaeth ddifrifol i reoleiddio'r rhan hon o'r byd yn briodol, ac nad ydym ni'n caniatáu i'n gwleidyddiaeth gael ei heintio gan arian o fannau eraill yn y byd nad oes ganddo'r nod o hysbysu nac addysgu, ond i gamarwain a pherswadio pobl bod pethau y maen nhw'n eu hofni yn eu bywydau yn wahanol iawn i'r realiti yr ydym ni'n ei ddeall.
English: I thank the Member for that, Llywydd. From 9 November, citizens of Caerphilly will help deal with coronavirus through a new set of national rules. Nowhere has more been asked of people in Wales than in Caerphilly, and I thank all of those who have made such efforts to keep themselves and others safe and well.
Welsh: Diolchaf i'r Aelod am hynna, Llywydd. O 9 Tachwedd, bydd dinasyddion Caerffili yn helpu i ymdrin â coronafeirws trwy gyfres newydd o reolau cenedlaethol. Ni ofynnwyd mwy gan bobl mewn unrhyw fan yng Nghymru nag yng Nghaerffili, a diolchaf i bawb sydd wedi gwneud cymaint o ymdrech i gadw eu hunain ac eraill yn ddiogel ac yn iach.
English: I'd like to thank the First Minister once again for recognising the efforts we've made, longer than anyone else in Wales, in Caerphilly, and we made a great deal of progress early on in arresting the growth of the virus in our communities. Many people are e-mailing me now and asking questions about a vaccine. We heard news breaking yesterday about progress made by Pfizer and a possible vaccine. My view is that we need to treat this announcement with caution, and we must emphasise the fact that people must continue to abide by the restrictions that the Welsh Government has in place in order to protect the NHS and to save lives. But can I ask the First Minister what plans he has to prepare Wales for a potential vaccine? What communication has he had with the UK Government, and how may this help us, with that cautious reservation in place, in the future?
Welsh: Hoffwn ddiolch i'r Prif Weinidog unwaith eto am gydnabod yr ymdrechion yr ydym ni wedi eu gwneud, yn hwy na neb arall yng Nghymru, yng Nghaerffili, a gwnaed llawer iawn o gynnydd gennym ni yn gynnar o ran atal twf y feirws yn ein cymunedau. Mae llawer o bobl yn anfon negeseuon e-bost ataf i nawr ac yn gofyn cwestiynau am frechlyn. Clywsom newyddion ddoe am gynnydd a wnaed gan Pfizer a brechlyn posibl. Rwyf i o'r farn bod angen i ni drin y cyhoeddiad hwn gyda gofal, ac mae'n rhaid i ni bwysleisio'r ffaith bod yn rhaid i bobl barhau i gadw at y cyfyngiadau sydd gan Lywodraeth Cymru ar waith er mwyn diogelu'r GIG ac achub bywydau. Ond a gaf i ofyn i'r Prif Weinidog pa gynlluniau sydd ganddo i baratoi Cymru ar gyfer brechlyn posibl? Pa gyfathrebiad y mae wedi ei gael gyda Llywodraeth y DU, a sut y gallai hyn ein helpu, gyda'r ymataliad gofalus hwnnw ar waith, yn y dyfodol?
English: First Minister, yes, that's very welcome news about the vaccine, but, as you say, people need to continue to act sensibly, and obviously safety comes first. But I have a question for you that I probably did not make as clear as I should have done last week, and that's on football. So, it affects clubs that have come to me from Caerphilly, South Wales East and, of course, it affects the whole of Wales. On the 30-outside post-firebreak rule, there are, obviously - I'm a football fan, so I know - 11 a side in a football match. But in the rule of 30, you have 11 a side if football teams want to play each other, one sub each, one manager and one coach, and then there's enough room for a ref and a first aider. There is no room for linesmen and, obviously, there's no room for any more subs. So, I was just wondering, First Minister, as that's okay for training, and it's okay, sort of, for friendlies, but a bit of a strain with just having one sub, if our clubs are to start their season - they've started it in England, they're just on pause - if they're going to start their seasons here in Wales, how do you propose they do that if the rule of 30 obviously only means that they can have those people on the pitch, but they can't have the linesmen and everything like that? Is there going to be some concession to ensure that they can start their season? I just wonder if you could explain it a bit more for me, please, First Minister, or look into it. Thank you.
Welsh: Prif Weinidog, ydy, mae hynny'n newyddion i'w groesawu'n fawr am y brechlyn, ond, fel y dywedwch, mae angen i bobl barhau i ymddwyn yn ddoeth, ac mae'n amlwg mai diogelwch sy'n dod gyntaf. Ond mae gen i gwestiwn i chi na wnes i ei wneud mor eglur ag y dylwn fod wedi ei wneud yr wythnos diwethaf, mae'n debyg, ac mae hwnnw yn ymwneud â phêl-droed. Felly, mae'n effeithio ar glybiau sydd wedi cysylltu â mi o Gaerffili, Dwyrain De Cymru ac, wrth gwrs, mae'n effeithio ar Gymru gyfan. O ran y rheol o gael 30 yn yr awyr agored ar ôl y cyfnod atal byr, mae'n amlwg - rwy'n gefnogwr pêl-droed, felly rwy'n gwybod - 11 bob ochr mewn gêm bêl-droed. Ond yn y rheol o 30, mae gennych chi 11 bob ochr os yw timau pêl-droed eisiau chwarae yn erbyn ei gilydd, un eilydd bob un, un rheolwr ac un hyfforddwr, ac yna mae digon o le i ddyfarnwr a swyddog cymorth cyntaf. Nid oes lle i lumanwyr ac, yn amlwg, nid oes lle i ragor o eilyddion. Felly, roeddwn i'n meddwl tybed, Prif Weinidog, gan fod hynny yn iawn ar gyfer ymarfer, ac mae'n iawn, mewn ffordd, ar gyfer gemau cyfeillgar, ond yn dipyn o straen gyda dim ond un eilydd, os yw ein clybiau yn mynd i ddechrau eu tymor - maen nhw wedi dechrau arno yn Lloegr, dim ond ar seibiant maen nhw - os ydyn nhw'n mynd i ddechrau ar eu tymhorau yma yng Nghymru, sut ydych chi'n cynnig eu bod nhw'n gwneud hynny os yw'r rheol o 30 yn amlwg yn golygu y cawn nhw gael y bobl hynny ar y maes yn unig, ond ni allan nhw gael y llumanwyr a phopeth o'r math hwnnw? A fydd rhyw fath o hyblygrwydd i sicrhau y cawn nhw ddechrau eu tymor? Tybed a allech chi ei egluro ychydig yn fwy i mi, os gwelwch yn dda, Prif Weinidog, neu ymchwilio i'r mater. Diolch.
English: Well, Llywydd, I understand the constraints that there are when you have a maximum number of people who can participate in an organised event in the outdoors, but the rules are there for a reason. The biggest threat that we all face is from the reoccurrence of coronavirus, and the 30 number is designed to try to limit the risks that come with people meeting in any context in the outdoors. And a challenge as it is, and I do understand why these constraints are real for people who have to organise those activities - they're there for a very good and important reason, and it is only when we are more confident that we are genuinely suppressing the virus here in Wales that it will be possible to offer any further concessions. Now, we continue to discuss these things all the time with the governing bodies, and we all look forward to the point when we will be able to offer more to people who give their time, give their commitment to organising teams and making sure that young people in particular can take part in them. But we're not at that point. We're at a point where we still have more people in our hospitals today and more people in critical care than we did back in May of this year. So, until we are at that point where things are improving and improving significantly, we've designed the system as best we can and we have to ask people to be able to operate within it.
Welsh: Wel, Llywydd, rwy'n deall y cyfyngiadau sy'n bodoli pan fydd gennych chi uchafrif o bobl sy'n cael cymryd rhan mewn digwyddiad wedi'i drefnu yn yr awyr agored, ond mae'r rheolau yno am reswm. Y bygythiad mwyaf yr ydym ni i gyd yn ei wynebu yw ailymddangosiad coronafeirws, a bwriad y nifer o 30 yw ceisio cyfyngu'r risgiau sy'n dod gyda phobl yn cyfarfod mewn unrhyw gyd-destun yn yr awyr agored. Ac er ei fod yn her, ac rwy'n deall pam mae'r cyfyngiadau hyn yn real i bobl y mae'n rhaid iddyn nhw drefnu'r gweithgareddau hynny - maen nhw yno am reswm da a phwysig iawn, a dim ond pan fyddwn ni'n fwy ffyddiog ein bod ni'n atal y feirws yma yng Nghymru mewn gwirionedd y bydd modd cynnig unrhyw hyblygrwydd pellach. Nawr, rydym ni'n parhau i drafod y pethau hyn drwy'r amser gyda'r cyrff llywodraethu, ac rydym ni i gyd yn edrych ymlaen at yr adeg pan fyddwn ni'n gallu cynnig mwy i bobl sy'n rhoi o'u hamser, yn rhoi eu hymrwymiad i drefnu timau a gwneud yn siŵr y caiff pobl ifanc yn arbennig gymryd rhan ynddyn nhw. Ond nid ydym wedi cyrraedd yr adeg honno. Rydym ni ar adeg pan fo gennym ni fwy o bobl o hyd yn ein hysbytai heddiw a mwy o bobl mewn gofal critigol nag oedd gennym ni yn ôl ym mis Mai eleni. Felly, tan ein bod ni wedi cyrraedd yr adeg honno pan fo pethau yn gwella ac yn gwella'n sylweddol, rydym ni wedi cynllunio'r system mewn modd cystal ag y gallwn ni ac mae'n rhaid i ni ofyn i bobl allu gweithredu yn unol â hi.